38. ΑΠΟΦΑΣΗ ΑΝΤΙΠΡΟΕΔΡΟΥ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΥ ΔΙΚΑΙΟΣΥΝΗΣ  ΚΑΙ ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ. 135/345 της 1/30 Αυγ. 1990 (ΦΕΚ Β΄ 551) Ετήσια ασφαλιστική εισφορά υπέρ ΚΕΑΔ και Ταμείου Προνοίας Δικηγόρων Αθηνών, των δικηγόρων που απασχολούνται στο Δημόσιο και τα Ν.Π.Δ.Δ. Β.1.Το ποσοστό που ορίζεται στη διάταξη της παρ. 2 του άρθρ. 24 του Νόμ. 1868/89 αποδίδεται στο Ταμείο Προνοίας Δικηγόρων Αθηνών ως εξής: α)Το Δημόσιο και τα Ν.Π.Δ.Δ. που απασχολούν δικηγόρους με έμμισθη εντολή ορισμένου ή αορίστου χρόνου, όπως προβλέπεται στις σχετικές διατάξεις του Νόμ. 3026/1954 «περί του Κώδικα Δικηγόρων», έχουν την υποχρέωση να καταβάλλουν στο Ταμείο Προνοίας Δικηγόρων Αθηνών ποσοστό 2/3 της εκάστοτε ετήσιας ασφαλιστικής εισφοράς των απασχολουμένων σε αυτά δικηγόρων. β)Ως ετήσια ασφαλιστική εισφορά του Ταμείου τούτου νοείται το σύνολό της, δηλαδή τόσο το τμήμα της που καταβάλλεται σε ένσημα όσο και εκείνο που καταβάλλεται σε γραμμάτια προείσπραξης. γ)Η εισφορά αυτή αποδίδεται από τους φορείς σε χρήμα στο Ταμείο μέσα στο μήνα Ιανουάριο του επόμενου έτους στο οποίο αφορά η υποχρέωση καταβολής των εισφορών. δ)Οι δικηγόροι που υπηρετούν στους ανωτέρω φορείς υποχρεούνται μαζί με την κατάθεση του ασφαλιστικού βιβλιαρίου ενσήμων και των γραμματίων προείσπραξης για την απόδοση του υπολοίπου 1/3 των αντιστοίχων εισφορών που είναι υποχρεωμένοι να καταβάλλουν οι ίδιοι, να προσκομίζουν στο Ταμείο αντίγραφο ή φωτοτυπία απόδειξης από την οποία να προκύπτει ότι καταβλήθηκε από τον φορέα τους και το ποσοστό των 2/3 που βαρύνει τον τελευταίο. Εάν δεν προσκομίζεται η πιο πάνω απόδειξη δεν θα παραλαμβάνονται από τις υπηρεσίες του Ταμείου, το ασφαλιστικό βιβλιάριο ενσήμων και τα γραμμάτια προείσπραξης του έμμισθου δικηγόρου. Οι δικηγόροι αυτής της κατηγορίας, που τυχόν θα έχουν επικολλήσει στο ασφαλιστικό τους βιβλιάριο περισσότερα ένσημα ή που θα προσκομίσουν περισσότερα γραμμάτια προείσπραξης από αυτά που αντιστοιχούν στο πιο πάνω (1/3) της δικής τους ή της συνολικής εισφοράς τους προς το Ταμείο, δεν έχουν καμμίαν απαίτηση κατά του τελευταίου από αυτήν την αιτία και δεν δικαιούνται να συμψηφίσουν τα επί πλέον αυτά ποσά σε άλλες οφειλές τους προς το Ταμείο. Δικαιούνται όμως να ζητήσουν και να λάβουν σχετική βεβαίωση καταβολής και των αξιών αυτών για χρήση στην αρμόδια Οικονομική Εφορία. Για τις λοιπές διατάξεις βλ τόμ. 39  σελ. 166, 43. 